PolyAgent/wiki_georgian_en_parallel_20231101 huggingface dataset:
ახმეტის ღვთისმშობლის ეკლესია (უტო)

ახმეტის ღვთისმშობლის ეკლესია (უტო)
ახმეტის ღვთისმშობლის ეკლესია — ეკლესია ახმეტის მუნიციპალიტეტში, ქალაქ ახმეტაში. დგას უტოს უბანში. განეკუთვნება XVIII საუკუნეს.
ეკლესია დარბაზულია (10,5 X 6,3 მ), ნაგებია რიყის ქვით. კამარა, კონქი, საბჯენი თაღები, კარ-სარკმლების წირთხლები და თაღები - აგურით. კედლები გარედან მოპირკეთებულია აგურის, ნატეხი ქეიშაქვისა და კარგად გათლილი შირიმის ფილების კომბინირებული წყობით. ინტერიერი შელესილია. დროთა განმავლობაში ეკლესია სხვადასხვა დანიშნულებით გამოიყენებოდა, რის გამოც თავდაპირველი სახე მნიშვნელოვნად აქვს შეცვლილი. ამჟამად დასავლეთ (ნაწილობრივ) და სამხრეთ (მთლიანად) ფასადები ნაგებობებითაა დაფარული.
ეკლესიას სამი შესასვლელი აქვს: ერთი დასავლეთ კედლის ღერძზეა გაჭრილი, ორი - გრძივი კედლების დასავლეთ ნაწილში, ერთმანეთის სიმეტრიულად. სამივე შესასვლელი თაღოვანია და შიგნიდან გადახურულია ქვის არქიტრავით. არქიტრავების ზემოთ კარის ღიობის სიგანის თითო თაღოვანი ნიშია. აღმოსავლეთით, ნახევარწრიული აფსიდის ღერძზე, შეისრულთაღოვანი თითო ღრმა სარკმელია, სარკმლის ორივე მხარეს - გეგმით ნახევარწრიული თაღოვანი ნიში. სამხრეთ ნიშს, რომელიც იატაკიდან იწყება, ხის კარი აქვს. კანკელი ხის ყოფილა (შემორჩენილია ერთი ძელი). დარბაზის სამივე კედელში თითო შეისრულთაღოვანი სარკმელია, გრძივი კედლების სარკმლების ქვეშ - თითო თაღოვანი ნიში. გრძივი კედლების შუა ნაწილში და დასავლეთ კუთხეებში თითო მარტივი პილასტრია. რომლებსაც შეისრული ფორმის საბჯენი თაღები ეყრდნობა. შეისრულია კამარაც.
ფასადებზე სამივე შესასვლელი ჩასმულია მცირედ შეღრმავებულ სწორკუთხა არეში. რომელიც დასრულებულია აგურის სამსაფეხურიანი ფრიზით. დასავლეთ კარის თავზე მცირე სწორკუთხა ნიშია, რომლის ორივე მხარეს აგურის წყობის შეღრმავებით გამოყვანილია ერთ ვერტიკალზე განლაგებული ორ-ორი რომბი და თითო სამკუთხედი. ჩრდილოეთ კარის თავზე და განივი კედლების ფრონტონებში თითო შეღრმავებული ჯვარია გამოსახული. დასავლეთ კედელზე დაშენებულია გეგმით კვადრატული და ოთხივე მხარეს თაღებით გახსნილი აგურის ვიწრო სამრეკლო. განივ ფასადებზე შემორჩენილია აგურის ორსაფეხურიანი ლავგარდნის მცირე ნაწილები. ეკლესია გადახურული ყოფილა ღარიანი კრამიტით.
ლიტერატურა
ახმეტის მუნიციპალიტეტის ტაძრები
ღვთისმშობლის სახელობის ეკლესიები
კანანგა (ლეიტე)

კანანგა (ლეიტე)
კანანგა (ოფიციალურად კანანგის მუნიციპალიტეტი;) ― პირველი კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 59 696 ადამიანს შეადგენს. მოიცავს 23 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
ლეიტეს პროვინციის მუნიციპალიტეტები
ასრიქი (ქალბაჯარი)

ასრიქი (ქალბაჯარი)
ასრიქი — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
The Best of Syd Barrett: Wouldn't You Miss Me?

The Best of Syd Barrett: Wouldn't You Miss Me? is a compilation album by Syd Barrett released in 2001 that spans Barrett's entire solo career.
Content
Comprising highlights from Syd Barrett's two 1970 albums The Madcap Laughs (seven songs), Barrett (nine songs), and the 1988 out-takes collection Opel (four songs), the album was issued to service casual Barrett fans who presumably would only require one disc of his music.
As a bonus to dedicated Barrett followers, The Best of Syd Barrett: Wouldn't You Miss Me? includes "Two of a Kind", from Barrett's John Peel radio show performance in February 1970, and, courtesy of David Gilmour's personal collection, Barrett's previously-unreleased "Bob Dylan Blues", an original recorded a few days after "Two of a Kind", that before this release was a very rare and sought-after song.
Track listing
All songs by Syd Barrett, except where noted.
— Possibly written by Richard Wright (according to David Gilmour), though Barrett insisted it was his own composition.
Production
Syd Barrett – producer
Tim Chacksfield – project coordinator
David Gilmour – producer
Peter Jenner – producer
Malcolm Jones – producer, overdub producer
Peter Mew – transfers, remastering
Mark Paytress – liner notes
Nigel Reeve – project coordinator
Phil Smee – package design
References
2001 greatest hits albums
Albums produced by David Gilmour
Albums produced by Richard Wright (musician)
Syd Barrett albums
Albums produced by Roger Waters
EMI Records compilation albums
Harvest Records compilation albums
გაუწყინარი

გაუწყინარი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, პირველი მაისის თემში. სოფელში არის სკოლა, საბავშვო ბაღი და საექიმო პუნქტი.
სოფელში 5 ქუჩაა, სოფლის შიდა გზების სიგრძე 13 კმ-ია. სოფლის სხვადასხვა ტერიტორიების სახელებია ჯიმასული, გოშახი, კირკალა, ცხილარი, ბახვაჭალა.
სახელწოდება
გადმოცემის თანახმად, სოფლის სახელწოდებას საფუძვლად უდევს სიტყვა „უწყინარი“, ვინაიდან წინათ აქ ურმებით ღვინო დაჰქონდათ გასაყიდად, რომელსაც მოსახლეობა ყიდულობდა და ხშირი იყო ქეიფი და მოლხენა, ე. ი. იყო უწყინარი ხალხი, მდგომარეობა, რაც შემდეგ სოფლის სახელშიც აისახა.
გეოგრაფია
მდებარეობს მდინარე ცხენისწყლის შესართავთან. ზღვის დონიდან 20 მეტრზე, აბაშიდან დაშორებულია 13 კილომეტრით, რკინიგზის უახლოეს სადგურ მარნისან 5 კმ. სოფელში ზაფხული ზომიერად ცხელი იცის, ზოგჯერ გვალვებია და ჰაერის ტემპერატურა + 38, + 39 გრადუსს აღწევს. ზამთარი მცირედ თოვლიანია, დიდთოვლიანობა იშვიათია. ჰაერის ტემპერატურა ზამთარში უმეტესად 0 გრადუსის ზემოთაა, ძლიერი ყინვები თითქმის არ იცის, ტემპერატურა -10 (მინუს ათი) გრადუსის ქვემოთ იშვიათად ჩადის.
ფლორისა და ფაუნის წარმომადგენლებიდან სოფელში გავრცელებულია თხმელა, ასევე ჭადარი, იშვიათად არის წიწვოვანი მცენარეებიც. სოფლის მიმდებარე ტერიტორიებზე ბინადრობს გარეული ცხოველები: ტურა, კვერნა, კურდღელი, ზღარბი, კუ, სხვადასხვა მღრღნელები და ქვეწარმავლები, ფრინველებიდან ტყის ქათამი, ყვავი, ყორანი, ძერა, ოფოფი, მწყერი, შაშვი, გუგული, ბეღურა და სხვა, თევზებიდან გავრცელებულია ზუთხი, კობრი, ღლავი, ტარანი და სხვა. სოფელში გავრცელებულია ჭადარი, კოპიტი, ალვის ხე, ტირიფი, აკაცია, ვერხვი, ცაცხვი, დაფნა, პალმა, საკარმიდამო ნაკვეთებში გავრცელებულია ვაშლი, მსხალი, ატამი, ტყემალი, ალუჩა, ლეღვი, ბუშმალა, წაბლი, ბალი, ალუბალი, კაკალი, ბროწეული, თუთა, კომში, ხურმა, კარალიოკი, კოწახური, თხილი.
ისტორია
სოფელი პირველად იხსენიება 1870 წელს, როცა გაუწყინარის ეკლესია იხსენიება საჭილაოს საბლაღოჩინოს აღწერაში. 1910 წელს სოფელში გაიხსნა სკოლა. საბჭოთა ოკუპაციამდე სოფელში გავრცელებული იყო მეაბრეშუმეობა. 1933 წლამდე შედიოდა მარნის სასოფლო საზოგადოებაში. 1936 წელს დაშალეს სოფლის სასაფლაოზე მდგარი ხის ეკლესია. 1946 წელს სოფლის სკოლა შვიდწლიანად გადაკეთდა. 1951-53 წლებში გაშენდა სოფლის ქარსაცავი ზოლები. 1966 წელს მოხდა სოფლის ელექტროფიკაცია. საბჭოთა პერიოდში სოფელში მოქმედებდა მეღორეობისა (1995 წლამდე) და მესაქონლეობის ფერმები. 1962 წელს დაინიშნა სამტრედია-გაუწყინარის ავტობუსი. 1970-იან წლებში მოხდა სოფლის შიდა გზების მოასფალტება. 1973 წელს სოფელში აშენდა ადმინისტრაციული შენობა. 1987 წელს სოფელში აშენდა ეთერზეთების ქარხანა. 1987 წელს აშენდა ახალი ადმინისტრაციული შენობა, რომელიც 2005 წელს დაანგრიეს. 1988 წელს აშენდა სკოლის ახალი შენობა. 1993 წლის შემოდგომაზე სოფლის ტერიტორიაზე მიმდინარეობდა საქართველოს სამოქალაქო ომის საბრძოლო მოქმედებები, რასაც ემსხვერპლა სოფლის მშვიდობიანი მოსახლეობა. 2013-2016 წლებში აშენდა თამარ მეფის სახელობის ეკლესია. 2016 წელს მოხდა სოფლის გაზიფიცირება, აშენდა საბავშვო ბაღის შენობა. ამჟამად გავრცელებული სასოფლო-სამეურნეო კულტურებია თხილი, ხურმა, კარალიოკი, მოქმედებს რამდენიმე მცირე მეფრინველეობის ფერმა.
დემოგრაფია
2014 წლის აღწერის მონაცემებით სოფელში ცხოვრობს 438 ადამიანი.
ლიტერატურა
რესურსები ინტერნეტში
სოფელი გაუწყინარი
სქოლიო
აბაშის მუნიციპალიტეტის სოფლები
ირიხო

ირიხო — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის კარბალინოს კომარკის შემადგენლობაში. ფართობი — 121 კმ². მოსახლეობა — 1420 კაცი (2020 წ.).
იხილეთ აგრეთვე
ორენსეს მუნიციპალიტეტები
რესურსები ინტერნეტში
ირიხოს მუნიციპალიტეტის ოფიციალური საიტი
სქოლიო
ორენსეს მუნიციპალიტეტები
ორენსეს ქალაქები
ყარაყოისუ

ყარაყოისუ — მდინარე რუსეთში დაღესტანში, მდინარე ავარსკის ყოზუს მარჯვენა შენაკადი. ის მიედინება შაროდინის, გუნიბსის და გერგელსის რაიონებში.
გეოგრაფია
მდინარე ყარაყოისუ წარმოიქმნება დიულტი-დაგის ქედის ფერდობზე, ხალახურკაცის უღელტეხილის ჩრდილო-დასავლეთით 0.9 კილომეტრში. მიედინება ჩრდილო-აღმოსავლეთის მიმართულებით.
მდინარის სიგრძე 93 კილომეტრია, წყალშემკრები ფართობი 3720 კმ², მისი საშუალო სიმაღლე 2260 მ. მდინარის აუზის უმეტესი ნაწილი (80%) მდებარეობს 1500 მეტრზე მაღლა. მდინარის ზედა ნაწილში მდებარეობს დაღესტნის ბუნებრივი ძეგლი - ჩირქალიუს ჩანჩქერი. მთლიანი სიმაღლე 30 მეტრამდეა.
ძირითადად წვიმის წყალი მონაწილეობას იღებს მდინარის კვებაში. მდინარის ძირითადი ეტაპებია გაზაფხული-ზაფხული წყალდიდობა და ზამთრის დაბალი წყლის სეზონი.
რიზორის შესართავიდან წითელ ხიდამდე (სოფელ გუნიბიდან 5 კილომეტრით), მდინარე ქმნის ღრმა ვიწრო ხეობებსა და კანიონებს, ამ მონაკვეთში მდინარის მთლიანი ვარდნა 80 მეტრამდეა.
წყალშემკრებლის მნიშვნელოვანი ნაწილი შედგება თიხის ნაშალისგან, ქვიშისაგან და კირქვისგან. აუზის სიგრძე ხალახურკატის უღელტეხილიდან პირდაპირ ხაზში 75 კილომეტრია, საშუალო სიგანე კი 45 კილომეტრი. ამ ადგილას წყალშემკრები მკვეთრად ასიმეტრიულია.
წალიწადის განმავლობაში ჩამონადენი წლის განაწილება ძალიან არათანაბარია. წლიური ნაკადის მოცულობიდან დაახლოებით 50-60% მოდის ზაფხულ-შემოდგომაზე, დაახლოებით 5-6% - ზამთარში. წყლის მაქსიმალური გამონადენი ყველაზე ხშირად იქმნება ივნისს-აგვისტოში, როდესაც ძლიერი ნალექი მოდის.
ბოლო პერიოდში მდინარეზე შეინიშნება საშიში ჰიდროლოგიური მოვლენები, ხშირია მდინარისგან გამოწვეული წყალდიდობები.
მისი მარჯვენა მხარე მთლიანი ფართობის 70%-ს შეადგენს. მდინარის ყველაზე მნიშვნელოვან შენაკადებს შორის შეგვიძლია განვასხვაოთ შემდეგი მდინარეები: რისორი (38 კმ), ყარა-ლაზურგუერი (32 კმ), ბეტსორი (29 კმ), ცამითაი (28 კმ) და ყოზიუ ყაზიყუმოხი (81 კმ).
ტოპონიმი
სახელი „კოისუ“ მიიღო თურქულიდან (კუმიკი) „კოი სუვ“ - ცხვრის წყალი და „კარა“ კი ნიშნავს შავ ფერს.
ეკონომიკა
მდინარის წყალი გამოიყენება სოფლებისა და მინდვრების წყალმომარაგებისა და სარწყავად. მდინარეზე აშენდა 2 ჰიდროელექტროსადგური: გერგებსკაია (დაღესტნის ჰიდროელექტროსადგური, 1940 წელს) და გუნიბსკაია (2005 წელს). რუსეთის გარემოს დაცვის სამინისტროს მიხედვით, იგი მიეკუთვნება დასავლეთ კასპიის აუზის ოლქს.
რესურსები ინტერნეტში
კავკასია დაღესტანი
აფაქიძე

აფაქიძე
საკუთარი სახელი აფაქიძე შეიძლება აღნიშნავდეს ერთ-ერთს ჩამოთვლილთაგან:
ანდრია აფაქიძე — ქართველი არქეოლოგი, ისტორიკოსი
ვალენტინ აფაქიძე — საბჭოთა არმიის გენერალ-მაიორი
თემურ აფაქიძე — რუსეთის შეიარაღებული ძალების გენერალ-მაიორი
ნიკოლოზ აფაქიძე — ქართველი ფეხბურთელი
შალვა აფაქიძე — ქართველი კინოოპერატორი
ჯონი აფაქიძე — ქართველი არქეოლოგი
იხილეთ აგრეთვე
აფაქიძეები — თავადური საგვარეულო დასავლეთ საქართველოში
ქართული გვარები
სანდრო ჯავახიშვილი

სანდრო ჯავახიშვილი
სანდრო (ალექსანდრე) ჯავახიშვილი (დ. 20 მაისი, 1949 — გ. 28 აპრილი, 2012) — ქართველი გეოგრაფი. გეოგრაფიულ მეცნიერებათა კანდიდატი (1979).
ბიოგრაფია
სანდრო ჯავახიშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ჰიდროლოგიის სპეციალობით 1972 წელს; 1972–76 წლებში ვახუშტი ბაგრატიონის სახელობის გეოგრაფიის ინსტიტუტში პროფესორ ლევ ვლადიმიროვის ხელმძღვანელობით გაიარა დაუსწრებელი ასპირანტურის კურსი.
1974 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში; 1981 წლიდან იყო უფროსი მეცნიერ-თანამშრომელი ჰიდროლოგიის განყოფილებაში (ამჟამად ჰიდროლოგიისა და გეოსაინფორმაციო ტექნილოგიების განყოფილება). საკანდიდატო დისერტაცია დაიცვა 1979 წელს თემაზე: „ცენტრალური კავკასიონის ჩრდილო ფერდობის საშუალო მრავალწლიური წლიური და სეზონური წყლის ბალანსი“.
გამოქვეყნებული აქვს 30-ზე მეტი სამეცნიერო ნაშრომი, რომლებიც ეხება კავკასიისა და საქართველოს მდინარეთა ჩამონადენის პრობლემებს. მიღებული აქვს ალექსანდრე ჯავახიშვილის სახელობის პრემია.
ბიბლიოგრაფია
Водный баланс Кавказа и его географические закономерности (თანაავტორი). Тбилиси, Мецниереба, 1991;
Ледник Тбилиса: (თანაავტორი). Тбилиси, Мецниереба, 1986.
სქოლიო
ქართველი გეოგრაფები
გეოგრაფიის მეცნიერებათა კანდიდატები
იაკობ ზაკი

იაკობ ზაკი (დ. 7 ნოემბერი, 1913, ოდესა — გ. 5 ივნისი, 1976, მოსკოვი) — წარმოშობით უკრაინელი ებრაელი საბჭოთა პიანისტი და პედაგოგი, საბჭოთა კავშირის სახალხო არტისტი (1966).
ბიოგრაფია
1930-1932 წლებში სწავლობდა ოდესის კონსერვატორიაში. 1935 წელს დაამთავრა მოსკოვის კონსერვატორიის ასპირანტურა, ჰენრიხ ნეიჰაუზის კლასი. ამავე წლიდან მართავდა კონცერტებს. რამდენჯერმე იყო გასტროლებზე ევროპასა და ამერიკაში. 1935 წლიდან იყო მოსკოვის კონსერვატორიის პედაგოგი, 1947 წლიდან კი პროფესორი. იყო ელისო ვირსალაძის პედაგოგი.
ლიტერატურა
სქოლიო
დაბადებული 7 ნოემბერი
დაბადებული 1913
გარდაცვლილი 5 ივნისი
გარდაცვლილი 1976
უკრაინელი პიანისტები
სსრკ-ის სახალხო არტისტები
საბჭოთა კავშირის კომუნისტური პარტიის წევრები
Thankyou Whoever You Are/Most Toys

Thankyou Whoever You Are/Most Toys
Thankyou Whoever You Are — ბრიტანული ნეო-პროგრესული როკ-ჯგუფ Marillion-ის 2007 წლის სინგლი ალბომიდან Somewhere Else. სინგლში, გარდა იშვიათი ჩანაწერებისა, შეტანილია ბრიტნი სპირსის სიმღერის „Toxic“ ქავერ-ვერსია (საკონცერტო ჩანაწერი).
სიმღერები
კომპაქტ დისკი 1
Thankyou Whoever You Are- 4:07
Say the Word - 5:15
კომპაქტ დისკი 2
Thankyou Whoever You Are - 4:07
Most Toys - 2:49
Circular Ride - 3:54
The Wound (საკონცერტო ჩანაწერი, ჰოლანდია, 2 თებერვალი 2007) - 7:15
DVD
Thankyou Whoever You Are - 4:07
Most Toys - 2:49
Toxic (საკონცერტო ჩანაწერი, ჰოლანდია, 3 თებერვალი 2007) - 8:39
Thankyou Whoever You Are (საკონცერტო ვიდეო) - 4:48
Most Toys (საკონცერტო ვიდეო) - 2:58
სქოლიო
Marillion-ის სიმღერები
2007 წლის სიმღერები
ელვაზლუ

ელვაზლუ — სოფელი აზერბაიჯანში, გორანბოის რაიონში.
რესურსები ინტერნეტში
გორანბოის რაიონის სოფლები
ფაჰდი (საუდის არაბეთი)

ფაჰდი (საუდის არაბეთი)
ფაჰდი იბნ აბდულაზიზ ალ საუდი, ორი წმინდა მეჩეთის მცველი, (დ. 16 მარტი, 1921 — გ. 1 აგვისტო, 2005) — საუდის არაბეთის მეფე 1982-2005 წლებში.
ჯილდოები
სამეფო ვიქტორიანული ჯაჭვი
ორდენი ისტიგლალი (7 მარტი 2005)
1984 წელს ისლამის მსახურებისთვის მეფე ფეისალის ფონდისგან მიიღო მეფე ფეისალის პრემია.
რესურსები ინტერნეტში
Saudi King Fahd is laid to rest
International editorial reaction to Fahd's death
სქოლიო
დაბადებული 16 მარტი
დაბადებული 1921
გარდაცვლილი 1 აგვისტო
გარდაცვლილი 2005
საუდები
საუდის არაბეთის მეფეები
მაჩაბლების სასახლე

მაჩაბლების სასახლე — არქიტექტურული ძეგლი ქურთის მუნიციპალიტეტის სოფელ ქურთაში. სასახლე XIX საუკუნით თარიღდებოდა. შენობა სოფლის ცენტრში იდგა. მასში გასაბჭოების პერიოდიდან 1992 წლამდე ბავშვთა თავშესაფარი ფუნქციონირებდა. სასახლე ორსართულიანი იყო. იგი პირველი ქართულ-ოსური კონფლიქტის დროს გაიძარცვა. ამ პერიოდში მთლიანად დაინგრა სამხრეთი ფასადის მეორე სართული და მეორე სართულის დასავლეთი ფასადი. პირველ სართულზე სარდაფები და მარანი იყო განთავსებული. მეორე სართულზე 6 დარბაზი, აღმოსავლეთით პატარა აივანი იყო. სასახლეს XX საუკუნის შუა წლებში ჩრდილო-აღმოსავლეთიდან რამდენიმე ოთახიანი ფლიგელი მიაშენეს.
2008 წლის რუსეთ-საქართველოს ომის დროს, 13 აგვისტოს, სასახლე ჯერ გაძარცვეს, შემდეგ კი ბულდოზერით მიწასთან გაასწორეს.
რესურსები ინტერნეტში
სქოლიო
ქურთის მუნიციპალიტეტის არქიტექტურული ძეგლები
Camponotus dentatus dentatus

Camponotus dentatus dentatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
კომპოსტელა (სებუ)

კომპოსტელა (სებუ)
კომპოსტელა (ოფიციალურად კომპოსტელის მუნიციპალიტეტი; ) ― მესამე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 55 874 ადამიანს შეადგენს. მოიცავს 17 ბარანგაის.
კლიმატი
სქოლიო
სებუს პროვინციის მუნიციპალიტეტები
NGC 7472

NGC 7472 — გალაქტიკა თევზების თანავარსკვლავედში. აღმოჩენის თარიღია 1864 წლის 11 აგვისტო. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
დეინერის ტარგარიენი

დეინერის ტარგარიენი (Daenerys Targaryen) — ჯორჯ რეიმონდ რიჩარდ მარტინის „ყინულისა და ცეცხლის სიმღერის“ და მისი სატელევიზიო ადაპტაციის, „სატახტოთა თამაშის“ ერთ-ერთი მთავარი პერსონაჟი. სერიალში მას განასახიერებს მსახიობი ემილია კლარკი. The New York Times-ის მიერ დეინერისი დასახელდა მწერლის ერთ-ერთ საუკეთესო ქმნილებად.
დეინერისი არის ვესტეროსის მეფის, ეირის II ტარგარიენის ერთ-ერთი შვილი და მისი დინასტიის ბოლო წარმომადგენელი მას შემდეგ, რაც მამამისი ტახტიდან ჩამოაგდეს, ხოლო მისი ძმა ვისერისი მოგვიანებით მოკლეს.
დეინერისი მამის სიკვდილის შემდეგ დეინერისი გადაიხვეწა ვესტეროსიდან ესოსზე, სადაც მის ძმასთან ერთად დევნილობაში ცხოვრობს. ვისერისი ცდილობს მის გამოყენებას ვესტეროსის ტახტის დასაბრუნებლად, თუმცა მისი გადაჭარბებული ამბიციის გამო ამ თამაშს ეწირება და დეინერისი ტარგარიენების დინასტიის ბოლო წარმომადგენელი ხდება.
დეინერისი ჯერ ესოსზე, ხოლო შემდეგ ვესტეროსზე იბრძვის კუთვნილი რკინის ტახტის დასაბრუნებლად.
რესურსები ინტერნეტში
სქოლიო
ყინულისა და ცეცხლის სიმღერის პერსონაჟები
გამოგონილი პრინცესები
Itajuípe

Itajuípe is a municipality in the state of Bahia in the North-East region of Brazil.
The municipality contains part of the Lagoa Encantada e Rio Almada Environmental Protection Area, created in 1993.
See also
List of municipalities in Bahia
References
Municipalities in Bahia
პოვნილი

პოვნილი — ქართული აბორიგენული წითელყურძნიანი საღვინე ვაზის ჯიში აჭარიდან.
ადგილობრივი მოსახლეობის გადმოცემით ეს ჯიში მათ წინაპრებს ტყეში უპოვიათ და, როგორც უხვმოსავლიანი, საკუთარ კარ-მიდამოში გაუვრცელებიათ. აქედანვე მიუღია სახელწოდება — „პოვნილი“. პოვნილი მცირედაა გავრცელებული აჭარაში — ქედის მუნიციპალიტეტში.
ბოტანიკური აღწერა
ზრდასრული ფოთოლი საშუალო ან საშუალოზე მცირე ზომისაა, მომრგვალო ან ოდნავ განივოვალური, სამნაკვთიანი. ფოთლის ქვედა მხარე ქეჩისებრია. ყვავილი ორსქესიანია. მტევანი საშუალო ზომისაა, ცილინდრული ან ცილინდრულ-კონუსური ფორმის, საშუალო სიკუმსის, გვხვდება თხელი მტევნებიც. მარცვალი საშუალო ზომისაა, ოდნავ ოვალური ან მომრგვალო, მუქი წიოელი. კანი თხელი და ნაკლებმკვრივი აქვს, ცვილისებრი ფიფქით მცირედ დაფარული. რბილობი წვნიანია. წვენი შეუფერავი, ტკბილი გემოთი.
პოვნილი საშუალო ზრდისა და უხვმოსავლიანია. სავეგეტაციო პერიოდი კვირტის გაშლიდან სრულ სიმწიფემდე 197 დღეა. სრულ სიმწიფეში ოქტომბრის ბოლოს შედის. მტევნის საშუალო წონა 200 გრამია, საჰექტარო მოსავლიაობა კი 8.0-8.5 ტონა. ყურძნის სრული სიმწიფის პერიოდში მისი შაქრიანობა აღწევს 19.2%-ს, ხოლო მჟავიანობა — 9.5 გ/ლ-ს.
პოვნილი გამოიყენება სუფრის ღვინის დასამზადებლად. ღვინო მიიღება საკმაოდ ჰარმონიული, ალკოპოლის მცირე შემცველობით.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 302
აჭარის ვაზის ჯიშები
ვაზის წითელყურძნიანი საღვინე ქართული ჯიშები
რიო-ნეგროს დეპარტამენტი

რიო-ნეგროს დეპარტამენტი — დეპარტამენტი ურუგვაიში. მდებარეობს ქვეყნის ჩრდილო-დასავლეთ ნაწილში. დედაქალაქია ფრაი-ბენტოსი. ფართობი 9 282 კმ², მოსახლეობა 54 765 ადამიანი (2011 წ). ჩრდილოეთით ესაზღვრება პაისანდუს დეპარტამენტი, აღმოსავლეთით — ტაკუარემბოს დეპარტამენტი, სამხრეთ-აღმოსავლეთით — დურასნოს, სამხრეთით კი სორიანოს დეპარტამენტი. დასავლეთიდან, მდინარე ურუგვაი არგენტინისგან გამოჰყოფს.
შეიქმნა 1868 წელს, როდესაც გამოეყო პაისანდუს დეპარტამენტს.
ეკონომიკა
დეპარტამენტის დასავლეთ ნაწილში, ინდუსტრიის ძირითადი წყაროა სოფლის მეურნეობა, ძირითადად მიწათმოქმედება. აღმოსავლეთ ნაწილში, ვრცელ საძოვრებზე მოშენებული ჰყავთ ცხვარი და მსხვილფეხა რქოსანი საქონელი, რასაც დიდი წვლილი შეაქვს დეპარტამენტის ეკონომიკაში.
ბოლო დროს პოპულარული ხდება ტურიზმი, განსაკუთრებით ცხელი წყაროების გამო.
დეპარტამენტის რუკა
იხილეთ აგრეთვე
ურუგვაის დეპარტამენტები
რესურსები ინტერნეტში
INE map of Río Negro Department
ურუგვაის დეპარტამენტები
I'm Going Slightly Mad

I'm Going Slightly Mad
„I'm Going Slightly Mad“ — ბრიტანული როკ-ჯგუფ Queen-ის სიმღერა, დაწერილი ფრედი მერკურის მიერ. წარმოადგენს მეორე სინგლს Queen-ის 1991 წლის ალბომიდან Innuendo.
სიმღერა იუმორისტულ ხასიათს ატარებს, მაგრამ არის მოსაზრება იმის შესახებ, რომ ტექსტი ორაზროვანია და ბევრ მინიშნებას აკეთებს ფრედი მერკურის მძიმე ავადმყოფობის შესახებ.
სინგლი 1990 წლის ოქტომბერში ჩაიწერა. ხოლო მუსიკალურმა ვიდეომ ისეთივე პოპულარობას მიაღწია, როგორიც ჯგუფის ყველაზე აღიარებულმა სიმღერებმა Bohemian Rhapsody და I Want to Break Free.
მუსიკალური ვიდეოს აღწერა
გადაღება 1991 წლის თებერვალში დაიწყო. ამ დროისთვის ფრედი მერკურის ჯანმრთელობა მკვეთრად გაუარესდა. ვიდეო, როგორც სხვა დანარჩენი ვიდეო Innuendo-დან, დორო პროდაქშენმა გადაიღო, სადაც ჯგუფის წევრები უცნაურად არიან ჩაცმულნი და ასევე უცნაურად იქცევიან: გიტარისტი ბრაიან მეი პინგვინად გვევლინება; დრამერი როჯერ ტეილორი სამბორბლიან ველოსიპედს მართავს; ბას-გიტარისტი ჯონ დიკონი ჯამბაზს განასახიერებს, ხოლო ფრედი მერკურის გორილის ფორმაში გადაცმული ადამიანი დასდევს.
I'm Going Slightly Mad - Queen-ის ბოლო მუსიკალური ვიდეოა, სადაც ფრედი მერკურის შემოქმედებით სახეს ვხედავთ, ამ დროისთვის ის ძალიან დასუსტებული იყო შიდსისგან. I'm Going Slightly Mad-ში მერკური ემოციურია, არტისტულია, როდესაც These Are the Days of Our Lives-ში მოძრაობაც კი უჭირს.
ვიდეო შავ-თეთრ ტონებშია გადაღებული (ფერადია მხოლოდ ჯონ დიკონის ჯამბაზის ქუდი და ჭრელი ქსოვილი, რომელსაც მერკური ააფრიალებს), რომელიც ასე მთავრდება: ჯონ დიკონი კიბეზე ადის, შემდეგ ქრება კიბე, შემდეგ კი თვითონ დიკონი და რჩება მხოლოდ ჯამბაზის ფერადი ქუდი.
სიმღერების სია
I'm Going Slightly Mad - 4:22
The Hitman - 4:56
Lost Opportunity - 3:52
რესურსები ინტერნეტში
მუსიკალური ვიდეო
1991 წლის სიმღერები
Queen-ის სიმღერები
1991 წლის სინგლები
გიორგი ვასაძე

გიორგი ვასაძე (დ. 14 ივნისი, 1989) — ქართველი ფეხბურთელი, რუსთავის „მეტალურგის“ ცენტრალური ნახევარმცველი.
ტიტულები
საქართველოს თასის გამარჯვებული (1): 2009/2010
საქართველოს სუპერთასის გამარჯვებული (1): 2009/2010
საქართველოს სუპერთასის ფინალისტი (1): 2010/2011
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1989
ქართველი ფეხბურთელები
ვიტ ჯორჯიას ფეხბურთელები
რუსთავის მეტალურგის ფეხბურთელები
დაბადებული 14 ივნისი
გ
Prometheus Global Media

Prometheus Global Media — B2B ტიპის კომპანია, რომლის შტაბ-ბინა მდებარეობდა ნიუ-იორკში. იგი 2009 წლის დეკემბერში ჩამოყალიბდა, როდესაც Nielsen Company-მ საკუთარი წვლილი გაყიდა. ახალი მფლობელები გახდნენ Pluribus Capital Management და Guggenheim Partners. Guggenheim Pluribus-ის აქციების მფლობელი 2013 წლის იანვარში გახდა, ფილიალ Guggenheim Digital Media-ის სახით და სახელწოდებით.
რესურსები ინტერნეტში
2009 წელს დაარსებული საგამომცემლო კომპანიები
დიეგო-დელ-კარპიო

დიეგო-დელ-კარპიო — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 34 კმ². მოსახლეობა — 117 კაცი (2020 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
დიეგო-დელ-კარპიოს მუნიციპალიტეტის ოფიციალური საიტი
სქოლიო
ავილის მუნიციპალიტეტები
მინდური

მინდური — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 000 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ანდრელანდიის შემადგენლობაში.
2010 წლის მონაცემებით, მოსახლეობა 3 840 ადამიანს შეადგენდა, მოსახლეობის სიმჭიდროვე 17.47 კმ²-ზე. ფართობი 3 840 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
.td

.td — ზედა დონის ეროვნული დომენი (ccTLD) ჩადისთვის.
რესურსები ინტერნეტში
td
კომუნიკაციები ჩადში
sv:Toppdomän#T
California Love

California Love
„California Love“ — ამერიკელი რეპერ ტუპაკ შაკურის სინგლი და სიმღერა ალბომიდან All Eyez on Me. იგი გამოვიდა 1995 წლის დეკემბერში. სინგლის პროდიუსერია Dr. Dre. ორიგინალური ვერსია შეტანილია ალბომში All Eyez on Me, ხოლო რემიქსი წარმოდგენილია სინგლზე და კრებულებზე.
სიმღერის მელოდია აღებულია ჯო კოკერის კომპოზიციიდან „Woman to Woman“, ხოლო რამდენიმე სტრიქონი, მათ შორის „California knows how to party“ შესრულებულია როჯერ ტრუმენის მიერ.
„California Love“-ს უკავშირდება შაკურის ერთადერთი მოხვედრა როლინგ სტოუნის ყველა დროის 500 საუკეთესო სიმღერის 2004 წლის გამოკითხვაში, #346 პოზიციაზე. ტელეარხის VH1 მიერ ჩატარებულ გამოკითხვაში „90-იანების 100 საუკეთესო სიმღერა“ მან #51 პოზიცია დაიკავა.
სიმღერების სია
12" და CD
California Love (Long Radio Edit) — 4:45
California Love (LP Instrumental) — 4:17
California Love (Long Remix Edit) — 4:46
California Love (Remix Instrumental) — 4:11
აუდიოკასეტა
California Love (Short Radio Edit) — 4:00
California Love (Short Remix Edit) — 4:03
California Love (Short Radio Edit) — 4:00
California Love (Short Remix Edit) — 4:03
7" და CD
California Love (Short Radio Edit) — 4:00
California Love (Short Remix Edit) — 4:03
პრომო სინგლი
California Love (Short Radio Edit) — 4:00
California Love (Long Radio Edit) — 4:45
California Love (LP Instrumental) — 4:17
California Love (Short Remix Edit) — 4:03
California Love (Long Remix Edit) — 4:46
California Love (Remix Instrumental) — 4:11
ჩარტები და სერტიფიცირებები
ყოველკვირეული ჩარტები
წლის საბოლოო ჩარტები
ათწლეულის საბოლოო ჩარტი
სერტიფიცირებები
რესურსები ინტერნეტში
ინფორმაცია საიტიდან Discogs
სქოლიო
ტუპაკ შაკურის სიმღერები
1995 წლის სიმღერები